Predkladacia správa

Materiál „Informácia o vývoji dlhu v rezorte zdravotníctva k 31.12.2005“ sa predkladá  na základe uznesenia vlády SR č. 476 z 11.6.2003. 
Predkladaný materiál sa zaoberá vývojom a stavom dlhu k 31.12.2005 s individuálnym zameraním:
•	na zdravotnícke zariadenia v pôsobnosti Ministerstva zdravotníctva SR,
•	na zdravotnícke zariadenia, ktoré boli v zmysle zákona č. 416/2001 Z. z. v znení neskorších predpisov delimitované na obce a VÚC alebo v zmysle zákona č. 13/2002 Z. z. transformované na neziskové organizácie poskytujúce všeobecne prospešné služby,
•	na zdravotné poisťovne.